Атырау қалалық мәдениет, тілдерді дамыту, дене шынықтыру және спорт бөлімінің сыбайлас жемқорлық тәуекелдеріне ішкі талдау нәтижелері бойынша талдамалық анықтама

Атырау қаласы 							        2026 жылғы 7 қазан
	Атырау қалалық мәдениет, тілдерді дамыту, дене шынықтыру және спорт бөлімі басшысының 2026 жылғы 22 қыркүйектегі №143 бұйрығымен құрылған топпен 2026 жылдың 8 айы бойынша Атырау қалалық мәдениет, тілдерді дамыту, дене шынықтыру және спорт бөлімінің қызметіндегі сыбайлас жемқорлық тәуекелінің туындауына алып келетін себептер мен жағдайларға ішкі талдау жүргізілді.
	Сыбайлас жемқорлық тәуекелдеріне ішкі талдау жүргізу мерзімі: 2026 жыл 28 қыркүйек пен 7 қазан аралығы.
	Талдау мынадай бағыттар бойынша жүзеге асырылды:
	1) Бөлімнің қызметін қозғайтын нормативтік құқықтық актілерде сыбайлас жемқорлық тәуекелдерін анықтау:
	«Атырау қалалық мәдениет, тілдерді дамыту, дене шынықтыру және спорт бөлімі» мемлекеттік мекемесі жұмыс барысында келесі нормативтік құқықтық актілерді басшылыққа алады: 
	- 2026 жылғы 19 ақпандағы «Атырау қалалық мәдениет, тілдерді дамыту, дене шынықтыру және спорт бөлімі» мемлекеттік мекемесінің ережесі;
	- «Қазақстан Республикасы мемлекеттік қызметшілерінің әдептілік нормаларын және мінез-құлық қағидаларын одан әрі жетілдіру жөніндегі шаралар туралы» Қазақстан Республикасы Президентінің 2015 жылғы                  29 желтоқсандағы №153 Жарлығы; 
	- «Қазақстан Республикасының Бюджет кодексі» 2025 жылғы                       25 наурыздағы №171-VII;
	- «Сыбайлас жемқорлыққа қарсы іс-қимыл туралы» Қазақстан Республикасының 2015 жылғы 18 қарашадағы №410-V Заңы;
	- «Қазақстан Республикасының мемлекеттік қызметі туралы» Қазақстан Республикасының 2026 жылғы 19 мамырдағы №290-VIII Заңы;
	- «Спорттық атақтар, разрядтар және біліктілік санаттарын беру және олардан айыру, омырауға тағатын белгілерді беру қағидаларын, сондай-ақ олардың сипаттамасын бекіту туралы» Қазақстан Республикасы Спорт және дене шынықтыру істері агенттігі төрағасының 2014 жылғы 29 шілдедегі №300 бұйрығы;
	- «Спорттық атақтарды, разрядтарды және біліктілік санаттарын беру нормалары мен талаптарын бекіту туралы» Қазақстан Республикасы Мәдениет және спорт министрінің м.а. 2014 жылғы 28 қазандағы №56 бұйрығы;
	- «Мемлекеттік сатып алу туралы» Қазақстан Республикасының               2024 жылғы 1 шілдедегі №106-VIII;
	- «Қазақстан Республикасының әкімшілік-рәсімдік процестік кодексі» Қазақстан Республикасының 2020 жылғы 29 маусымдағы №350-VI ҚР Кодексі;
	- «Қазақстан Республикасындағы тіл туралы» Қазақстан Республикасының 1997 жылы 11 шілдедегі №151 Заңы;
Қазақстан Республикасы Спорт және дене шынықтыру істері агенттігі төрағасының 2014 жылғы 29 шілдедегі №300 «Спорттық атақтар, разрядтар және біліктілік санаттарын беру және олардан айыру, омырауға тағатын белгілерді беру қағидаларын, сондай-ақ олардың сипаттамасын бекіту туралы» бұйрығының 3-қосымшасының стандарына сәйкес бөліммен                 13 мемлекеттік қызмет түрлері (разряд пен біліктілік санаттары) көрсетіледі. 
1. «2-разрядты спортшы; 
2. 3-разрядты спортшы; 
3. 1-жасөспірімдік разрядты спортшы; 
4. 2-жасөспірімдік разрядты спортшы;
5. 3-жасөспірімдік разрядты спортшы спорттық разрядтары;
6. біліктiлiгi жоғары деңгейдегi екiншi санатты жаттықтырушы;
7. біліктiлiгi жоғары деңгейдегi екiншi санатты жаттықтырушы-оқытушы; 
8. біліктiлiгi орта деңгейдегi екiншi санатты жаттықтырушы; 
9. біліктiлiгi орта деңгейдегi екiншi санатты жаттықтырушы-оқытушы; 
10.  біліктiлiгi жоғары деңгейдегi екiншi санатты әдiскер; 
11.  біліктiлiгi орта деңгейдегi екiншi санатты әдiскер; 
12.  біліктiлiгi жоғары деңгейдегi екiншi санатты нұсқаушы-спортшы; 
13.  «спорт төрешiсi» біліктілік санаттары. 

	Құжаттар Қазақстан Республикасы Мәдениет және спорт министрінің м.а 2014 жылғы 28 қазандағы №56 «Спорттық атақтарды, разрядтарды және біліктілік санаттарын беру нормалары мен талаптарын бекіту туралы» бұйрығының нормалары мен талаптарына сәйкестігі қаралады. 
	Алайда, 56 бұйрықтың 106-қосымшасы Би спортына сәйкес «2-разрядты спортшы спорттық атағын беруге қойылатын талаптар», «3-разрядты спортшы спорттық атағын беруге қойылатын талаптар» деп көрсетілген.  
	Өз кезегінде, «Дене шынықтыру және спорт туралы» Қазақстан Респбуликасының Заңының 35 бабының 1-тармағына сәйкес «спорттық атақ» және «спорттық разряд» спорттық сыныптамалары ажыратылып көрсетілген. 
	Аталған сәйкессіздік мемлекеттік көрсетілетін қызметті көрсету барысында құжаттарды әртүрлі түсіндіруге, шешім қабылдауда бірізділіктің болмауына және сыбайлас жемқорлық тәуекелдерінің туындауына алып келуі мүмкін. 
[bookmark: _GoBack]	Ұсыным: Қазақстан Республикасы Мәдениет және спорт министрінің м.а 2014 жылғы 28 қазандағы №56 «Спорттық атақтарды, разрядтарды және біліктілік санаттарын беру нормалары мен талаптарын бекіту туралы» бұйрығының 106-қосымшасы «Би спорты» бойынша «2,3-разрядты спортшы» спорттық атақтары деп көрсетілгенді спорттық разрядтары деп өзгертуді. 


	2) Бөлімнің ұйымдастырушылық-басқарушылық қызметіндегі сыбайлас жемқорлық тәуекелдерін анықтау:
	1. Персоналды басқару, соның ішінде кадрлардың ауысуы – бөлімнің штаттық құрылымы 8 мемлекеттік әкімшілік қызметшіден 7 мемлекеттік әкімшілік қызметшіге қысқартылды. Бөлім басшысы 1 бірлік, бөлім басшысының орынбасары 1 бірлік, есеп беру, жүргізу секторының меңгерушісі 1 бірлік, бас маман 4 бірлік. Нақты штат саны - 7 бірлік, 1 бос орын. 2026 жыл 8 ай ішінде бөлімнің 1 мемлекеттік қызметкері жұмыстан босатылды. 
	2. Мүдделер қақтығысын реттеу – мүдделер қақтығысы орын алған жоқ. 
	3. Мемлекеттік қызмет көрсету – 2026 жылғы 8 ай қорытындысы бойынша 277 мемлекеттік қызмет көрсетілді:
	"2-разрядты спортшы, 3-разрядты спортшы, 1-жасөспірімдік разрядты спортшы, 2-жасөспірімдік разрядты спортшы, 3-жасөспірімдік разрядты спортшы спорттық разрядтарын және біліктілігі жоғары деңгейдегі екінші санатты жаттықтырушы, біліктілігі жоғары деңгейдегі екінші санатты жаттықтырушы-оқытушы, біліктілігі орта деңгейдегі екінші санатты жаттықтырушы, біліктілігі орта деңгейдегі екінші санатты жаттықтырушы-оқытушы, біліктілігі жоғары деңгейдегі екінші санатты әдіскер, біліктілігі орта деңгейдегі екінші санатты әдіскер, біліктілігі жоғары деңгейдегі екінші санатты нұсқаушы-спортшы, спорт төрешісі біліктілік санаттарын беру"  (277).
	Мемлекеттік қызмет «Азаматтарға арналған үкімет» мемлекеттік корпорациясы» коммерциялық емес акционерлік қоғамының Атырау облысы бойынша филиалының Халыққа қызмет көрсету орталықтары және «электрондық үкіметтің» www.egov.kz веб-порталы арқылы көрсетіледі. 
	Мемлекеттік көрсетілетін қызметтер сапасына арыз-шағымдар болған жоқ. 
	4. Рұқсат беру функцияларын іске асыру – бөлімде рұқсат беру функциясы іске асырылмайды. 
	5. Бақылау функцияларын іске асыру – бөлімде бақылау функциялары іске асырылмайды. 
	6. Бөлімге қатысты мемлекеттік органдардың бұрын жүргізген тексеру нәтижелері – бөлімге қатысты жүргізілген тексеру нәтижелерінде сыбайлас жемқорлық тәуекелдері анықталмады. 
	7. Бұқаралық ақпарат құралдарындағы жарияланымдар – қызметкерлердің заңға қайшы әрекеттері мен теріс іс-қимылдарын әшкерелейтін материалдар жарияланған жоқ. 
	8. Прокурорлық қадағалау актілері – прокурорлық қадағалау актілері бойынша сыбайлас жемқорлық тәуекелдері анықталған жоқ. 
	9. Сот актілері – бөлім бойынша сыбайлас жемқорлық тәуекелдеріне қатысты сот актілері түскен жоқ. 
	10. Бөлімнің ұйымдастырушылық-басқарушылық қызметінен туындайтын өзге мәселелерді іске асыруға байланысты сыбайлас жемқорлық тәуекелдерін анықтау бойынша
	Бөлімде жеке және заңды тұлғалардың өтініштерін қарау Қазақстан Республикасының Әкімшілік рәсімдік-процестік кодексіне сәйкес жүргізіледі. 
	Бөлімге жеке және заңды тұлғалардан 25 өтініш түсіп, жауап берілді. Өтініштердің басым бөлігі көшеге атау беру, мәдениет үйлерін жалға алу, спортты дамыту бойынша мәселелер құрайды. Өтініштерді қарау бойынша мемлекеттік қызметшінің іс-әрекетіне шағымдану фактілері болмады. 
	Құжатайналым бойынша жоғары органдар мен мекемелерден түсіп отырған хаттар бойынша жауаптар уақытылы дайындалып, жауап берілді.  Қала әкімі аппаратына есеп уақытылы тапсырылды. 
	Қорытынды:  
	1. Қазақстан Республикасы Мәдениет және спорт министрінің м.а 2014 жылғы 28 қазандағы №56 «Спорттық атақтарды, разрядтарды және біліктілік санаттарын беру нормалары мен талаптарын бекіту туралы» бұйрығының 106-қосымшасы «Би спорты» бойынша «2,3-разрядты спортшы» спорттық атақтары деп көрсетілгенді спорттық разрядтары деп тиісті өзгерістер енгізу. 

